钦定古今图书集成/明伦汇编/闺媛典/第350卷 > 《纂文》 > 《李势妹》
## 钦定古今图书集成/明伦汇编/闺媛典/第350卷 > 《纂文》 > 《李势妹》

按《天中记》：桓温平蜀，以李势妹为妾，甚有宠，常著斋。
后主始不知，既闻，与数十婢拔白刃袭之。正值李梳
头，发委藉地，肤色玉曜，不为动容。徐曰：“国破家亡，无
心至此，今日若能见杀，乃是本怀。”主于是掷刀前抱
之曰：“阿子，我见亦怜，何况老奴。”遂善之。